Document ID: 32007D0229

DECIZIA COMISIEI
din 11 aprilie 2007
de modificare a Deciziei 2004/452/CE de stabilire a listei organismelor ai căror cercetători pot fi autorizați să acceseze date confidențiale în scopuri științifice
[notificată cu numărul C(2007) 1546]
(Text cu relevanță pentru SEE)
(2007/229/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 322/97 al Consiliului din 17 februarie 1997 privind statisticile comunitare (1), în special articolul 20 alineatul (1),
întrucât:
(1)
Regulamentul (CE) nr. 831/2002 al Comisiei din 17 mai 2002 de punere în aplicare a Regulamentului (CE) nr. 322/97 al Consiliului privind statisticile comunitare, în ceea ce privește accesul la date confidențiale în scopuri științifice (2) prevede, pentru a permite stabilirea concluziilor statistice în scopuri științifice, condițiile în care poate fi acordat accesul la datele confidențiale transmise autorității comunitare și normele de cooperare dintre Comunitate și autoritățile naționale pentru facilitarea acestui acces.
(2)
Decizia 2004/452/CE a Comisiei (3) stabilește o listă a organismelor ai căror cercetători pot fi autorizați să acceseze date confidențiale în scopuri științifice.
(3)
Organizația pentru Cooperare și Dezvoltare Economică (OCDE), Divizia de statistică pentru studii în sfera familiei și a muncii Canada (Family and Labour Studies Division of Statistics Canada) din Ottawa, Ontario, Canada, Unitatea Econometrie și Suport Statistic pentru Lupta Antifraudă (Econometrics and Statistical Support to Antifraud - ESAF), Direcția Generală Centrul Comun de Cercetare a Comisiei Europene, precum și Suportul pentru Spațiul European de Cercetare (Support to the European Research Area - SERA), Direcția Generală Centrul Comun de Cercetare a Comisiei Europene trebuie considerate drept organisme care îndeplinesc condițiile necesare și trebuie, în consecință, să fie adăugate pe lista agențiilor, a organizațiilor și a instituțiilor prevăzute la articolul 3 alineatul (1) litera (c) din Regulamentul (CE) nr. 831/2002.
(4)
Măsurile prevăzute de prezenta directivă sunt conforme cu avizul Comitetului pentru confidențialitatea statisticilor,
ADOPTĂ PREZENTA DECIZIE:
Articolul 1
Anexa la Decizia 2004/452/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 11 aprilie 2007.

Labels: 12
7
19